#Woordwarrel 4/2022: Hoop altyd – Lekkervurigeaffêre
#Woordwarrel, Afrikaans, hoop, Sommer net
#Woordwarrel 4/2022: Hoop altyd
Date: March 5, 2022Author: Lekkervurigeaffêre 16 Comments
Hierdie skildery van George Frederic Watts is vir my so treffend. Die vrou is Hoop wat stokalleen op 'n sfeer sit. Geblinddoek en geboë luister sy na na 'n noot op die enkele heel snaar van haar lier.
Vol patos is die skildery van blinde Hoop en haar gebreekte lier. 'n Simbool van broosheid en deursettingsvermoë. 'n Toonbeeld van die yl skeiding tussen hoop en wanhoop.
Hoop se maats Liefde en Geloof is afwesig. "Haar klere herinner aan die ou Grieke en kan verwys na die wisselvallige aard van hoop in die mitologie teenoor die sekerheid in die Christelike tradisies," beskrywe die Tate Museum. Ver agter haar flonker 'n enkele ster. Al kan sy dit nie sien nie, bied die liggie ook hoop. Dinge is nie heeltemal so sleg is as wat Hoop dink nie. Dit simboliseer dat daar tog elders ook hoop kan bestaan.
Die wyse Augustinus het vertel dat Hoop twee pragtige dogters had. Hulle name: Woede en Moed. Woede oor huidige omstandighede, en moed om toe te sien dat omstandighede verander. Dit klink vir my reg. Ons wêreld is so seermaak plek dat woede nodig is om mens tot aksie te dwing. Soos die mense van Oekraïne.
Om te hengel is waarlik hoop in aksie. 'n Visserman bly optimisties self al is die byt aan die aas traag. Sy hoop floreer. Weer en weer wag hy op daai een byt wat nie miskien is nie. Hoop is ook so.
In 1997 het ene Susan Everson se navorsing gevind dat mense wat hoë vlakke van wanhoop beleef, 'n 20% groter kans het op vernouing van slagare as wat optimistiese mense sou hê en sy het beweer dat 'n soortgelyke risiko toename voor kom by een-pakkie-'n-dag rokers. Wanhoop is gevaarlik.
Ten slotte, die mooi woorde van Samuel Smiles:
"Hoop is soos die son: as jy in sy rigting kyk, werp hy die skadu's van jou probleme agter jou."
Hierdie blog is my bydrae tot #Woordwarrel 4/2022. Kom neem deel.
#WoordwarrelAfrikaansGeorge Frederic Wattshoop
Previous Previous post: Woordwarrel 4/2022 Inspirasievonk
Next Next post: Living through questions and cracks.
16 thoughts on "#Woordwarrel 4/2022: Hoop altyd"
Jou woorde is so mooi en so wys. Dankie dat jy ons aan hierdie skildery herinner en vir jou insig oor waar ons vandag staan. Wat in Oekraïne gebeur is ' lewensles vir ons almal.
Dis so vreeslik en alles oor korrupre mag. Dankie dat jy gereeld kom inloer. Groete.
Dis baie mooi. Ek is mal oor die tipe prente.
Dankie Daisy. Dis vir my besonder dat die kuns al in 1886 geskep is, en steeds relevant is.
Daar tog altyd hoop as ons net'n bietjie verder kyk as net teen die oogklappe wat sig versper. Mooi gestel, hoop beskaam nie.
Pragtige woorde en die skildery bring die boodskap so mooi tuis.
Puik geskryf, soos gewoonlik.Ek hou van die beeld van die dogters Woede en Moed.Dit maak sin dat die twee nodig is vir hoop.
Ons moet dikwels kwaad en sonder dink deur krisisse beur.
Na jy my aan't woordwarrel gekry het is ek gekonfronteer met die besigste tyd in my professionele loopbaan tot dusver. Ek is moeg en siek en sat van Paragraph 2(2B) of the 4th schedule of the Income tax act en al die implikasies wat dit vir my gehad het en steeds het. Ek het selfs 'n idee gehad waaroor ek kan skryf. Iets ligs wat dalk dieper oomblikke sou he. Ek wou hoop omgedraai het. Nee nie poo nie maar sommige oppervlakkige tipes hoop het wel daardie gevolg – poo. Hoop – pooh. Wou uit die eenvoudige oe van Winnie the Pooh daarna gekyk het. Dus nie 'n metafisiese aanslag nie. Maar ek het bykans elke aand gewerk. Hierdie naweek doen ek 'n vinnige wegbreek, gaan 3 dae van die Outeniqua wandel roete stap naby Knysna. Ek HOOP ek sal kan kry om 'n paar fotos vir julle te wys.
Net dat jy teenwoordig is, is genoeg my dierbaar. Gaan wandel, en griffel later. Mag jou vistas asemrowend wees.
T.o.t. – tax on tips. Wanneer gaan hulle tax instel op gesteelde geld? dis mos ook deel van gross income.
Jou beelde en versinnebeelding is altyf treffend. Hoop, woede en moed – waardige vennote
Die prent lyk "bekend" al ken ek dit nie. Ek dink dit beeld iets wat almal een of ander tyd voel. Dis asof jou skrywe dit geskilder het uit n verstaan hart.